
       Republika Hrvatska 						    
  Općinski sud  u Metkoviću
             Metković
                                                                                   
U   I M E    R E P U B L I K E    H R V A T S K E

P R E S U D A
 
Općinski sud  u Metkoviću, po sucu Stanka Obradović, uz sudjelovanje zapisničara  Katice Zovko, u prekršajnom predmetu protiv okrivljenika  Toni Đurčinović  iz Šibenika,  zbog prekršaja iz  čl. 282. st. 1. i 4. Zakona o sigurnosti prometa na cestama a kažnjivo po čl. 282. st. 9. citiranog  Zakona ("N. N." broj: 67/08, 48/10, 74/11, 80/13, 158/13, 92/14, 64/15, 108/17,70/19, 42/20, 85/22, 114/22, 133/23, 145/24)  a povodom izdanog prekršajnog naloga od strane Policijske postaje  Metković pod brojem: 211-07/24-1/11029 od  5. 08. 2024. godine,  nakon održane glavne rasprave, javno je objavio i
    
p r e s u d i o     j e


I. Okrivljenik:    Toni  Đurčinović sin Damira, OIB: 47748898404, rođen 12. 02.
                      2002. godine u Vukovaru, s prebivalištem u Šibeniku, Ul. Ive
                      Družića br. 2, državljanin RH, SSS, vozač, zaposlen,  vlasnik 
                      obrta, neoženjen, bez djece, lošeg imovnog stanja, 


k r i v      j e

·  što je dana  5. kolovoza 2024. godine  u 16,45 sati na državnoj cesti D-8  u Opuzenu,  zatečen u prometu  na cesti   da  upravlja osobnim  vozilom marke  Seat reg. oznake  ŠI 175 IA  koji je na zahtjev policijskih službenika odbio  se podvrgnuti  preliminarnom testiranju  na prisutnost droga u organizmu uređajem marke Drager DrugCheck 3000, što je siti   kategorički i nedvosmisleno odbio iako je jasno upoznat  da time čini prekršaj,

                      čime je postupio protivno  odredbi čl. 282. st. 1. i 4.  Zakona o sigurnosti prometa  na cestama   a što je kažnjivo po čl. 282. st. 9. citiranog Zakona (N. N" broj: 67/08 ,48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24) 
  
pa se temeljem istog propisa uz primjenu čl. 37. st. 2. i 3. toč. 1. Prekršajnog zakona RH

osuđuje


 Novčanom  kaznom  u iznosu od   600,00  eura
 (Sl.šestoeura) 

	Temeljem čl. 33. st. 10 Prekršajnog zakona RH okrivljenik je dužan izrečenu novčanu kaznu platiti u roku od 90 dana  po pravomoćnosti presude.

      Temeljem odredbe  čl.  152. st.  3. Prekršajnog zakona RH,( N. N. broj107/07 i 39/13) u koliko okrivljenik u roku određenom ovom odlukom plati 2/3 izrečene novčane kazne, novčana kazna će se smatrati u cjelini plaćenom a to je iznos od 400,00  eura 
(Sl.četristoeura).

II.     Temeljem čl. 138. st. 1. i 3. u svezi čl. 139. st. 3. Prekršajnog zakona RH okrivljenik je dužan nadoknaditi troškove prekršajnog postupka u paušalnom iznosu od 26,54 eura (Sl.dvadesetšesteurapedesetčetiricenta) u roku od 90 dana po pravomoćnosti   presude ili će se isti u protivnom naplatiti prisilnim putem.  


	

Obrazloženje

1. Policijska postaja Metković  klasa: 211-07/24-1/11029 od  dana   5. 08. 2024. godine   izdala je   prekršajni nalog  protiv okrivljenika Tonia  Đurčinovića   zbog prekršaja činjenično i pravno opisanog u izreci ove presude.

2. Sukladno odredbi čl. 238. st. 9. Prekršajnog zakona RH izdani prekršajni nalog od strane PP Metković od dana 5. 08. 2024. godine se povodom prigovora okrivljenika stavlja izvan snage.

3. Dana    1. 07. 2026. godine  na ročištu glavne rasprave  kod ovoga suda okrivljenik je u svoju obranu izjavio: Razumio sam navode optužnog akta tužitelja,  ostajem pri navodima prigovora na izdani PN PP Metković, navodim da je utužene prigode od strane policijskih službenika PP Metković sačinjen zapisnik nakon što sam u Opuzenu zatečen u prometovanju osobnim vozilom marke Seat reg. pl. ŠI 175 IA  kojom prilikom sam odbio ispitivanje na preliminarno testiranje u svezi prisutnosti droga u organizmu, zapisnik sam potpisao, inače, bavim se sportom i planinarenjem, znao sam uzeti doping sredstva ali ne koristim nikakve droge odnosno nedozvoljene supstance. Predlažem sudu da mi ne izda zabranu upravljanja motornim vozilom "B" kategorije kao  i da mi ublaži izrečenu novčanu kaznu. Vozilo mi je neophodno za obavljanje posla. Drugo nemam ništa izjaviti.

4. U dokaznom postupku izvršen je uvid u navode prigovor  list spisa 3-5) akt tužitelja ( list spisa 6), zapisnik broj: 02329536 od  5. 08. 2024 u svezi ispitivanja prisutnosti droga ili lijekova u organizmu ( list spisa 7), naredba o određivanju mjere opreza broj: 00877397 od 5. 08. 2024.  kao i uvid u prekršajnu evidenciju Ministarstva pravosuđa, uprave i digitalne transformacije, odjel za prekršajne evidencije iz koje se vidi da isti nije do sada prekršajno osuđivan. 


  
5. Analizom izvedenih dokaza u postupku sud je ustanovio da je okrivljenik odgovoran za prekršajno djelo činjenično opisano i pravno kvalificirano u izreci ove presude postupajući protivno odredbi čl. 282 st. 1. i 4. Zakona o sigurnosti prometa na cestama a  kojim je propisano: policijski službenik obavljajući poslove iz čl. 4. st. 1. ovog zakona, može vozača i drugog sudionika u prometu na cesti podvrgnuti ispitivanju pomoću odgovarajućih sredstava i uređaja radi utvrđivanja prisustva u organizmu alkohola, droga ili lijekova koji utječu na psihofizičke sposobnosti i na sposobnosti upravljanja vozilima, a potom, po potrebi i odvesti u zdravstvenu ustanovu na vađenje krvi i uzimanje urina ili na liječnički pregled, dok je odredbom čl. 282. st. 9. citiranog Zakona propisano novčanom kaznom od 1.320,00 do 2.650,00 eura ili kaznom zatvor au trajanju do 60 dana kazniti će se za prekršaj vozač  motornog vozila i instruktor vožnje koji odbije podvrgnuti se ispitivanju  ili liječničkom pregledu, odnosno uzimanju krvi ili krvi i urina.

6.     Uvidom u zapisnik ser. broj: 0233329536 od  5. 08. 2024. ( list spisa 7) sačinjeno od strane PP  Metković proizlazi da se  Toni Đurčinović   odbio podvrgnuti preliminarnom testiranju  na prisutnost droga u organizmu uređajem marke Drager DrugCheck 3000, što je siti   kategorički i nedvosmisleno odbio iako je jasno upoznat  da time čini prekršaj, koji zapisnik mu je osobno uručen slijedom čega mu je bila izdana naredba o određivanju mjere opreza ser. broj: 00877397 od  5. 08. 2024. godine  zabrana upravljanja motornim vozilom "B" kategorije ( list spisa 8).

7. Sud je cijenio obranu okrivljenika ali je nije mogao u cijelosti prihvatiti pa u ovom slučaju  nedvojbeno proizlazi ocjenom izvedenog dokaznog postupka da je okrivljenik ostvario učin prekršajnog djela zbog čega se smatra odgovornim te se proglašava krivim i kažnjava po Zakonu.

8. Pri izboru vrste i mjere kazne sud je uzeo u obzir sve okolnosti iz čl. 36. st. 1. i 2. Prekršajnog zakona RH  koje utječu na odmjeravanje kazne, a osobito stupanj odgovornosti okrivljenika, okolnosti uz koje je djelo počinjeno, prijašnji život okrivljenika, osobne prilike, starosnu dob i njegovo držanje nakon počinjenja djela.

9. Tako je sud cijenio kao olakotne okolnosti da je isti priznao prekršajno djelo koje mu se stavlja na teret, da lošeg imovnog stanja,  da isti nije do sada osuđivan za navedenu vrstu prekršajnog djela,    da nisu nastupile štetne posljedice,  pa mu je primjenom čl. 37. st. 2. i 3. toč. 1. Prekršajnog zakona RH izrečena novčana kazna u umanjenom iznosu.

10.  Temeljem odredbe  čl.  152. st.  3. Prekršajnog zakona RH,( N. N. broj107/07 i 39/13) u koliko okrivljenik u roku određenom ovom odlukom plati 2/3 izrečene novčane kazne, novčana kazna će se smatrati u cjelini plaćenom.

11.  Cijeneći naprijed navedene olakotne okolnosti, kao ranije ponašanje okrivljenika u prometu,  sud okrivljeniku nije izrekao zaštitnu mjeru zabrane upravljanja motornim vozilom "B" kategorije u trajanju od 3 (tri) mjeseca,  a čije je izricanje za počinjenje konkretnog prekršaja odredbom čl. 50 i čl. 58 Prekršajnog zakona RH propisano kao fakultativno, s uvjerenjem da će se okrivljeni uz izrečenu novčanu kaznu, a bez izricanja spomenute zaštitne mjere, u buduće kloniti činjenja prekršaja u prometu, a što ne bi bilo u skladu s načelom razmjernosti čl. 51 a. Prekršajnog zakona RH, smatrajući da se uz primijenjenu  prekršajnu sankciju  ostvaruju svrha  kažnjavanja i svrha i cilj   specijalne i generalne prevencije. 

12. Odluka o obvezi  okrivljenika da nadoknadi paušalni  dio troškova postupka, donesena je sukladno odredbi čl. 138. st. 1. i 3. u svezi čl. 139. st. 3. 
Prekršajnog zakona RH  ovisno o trajanju i složenosti postupka.  

13. Slijedom iznijetog odlučeno je kao u izreci ove presude. 
          

U  Metkoviću,20. srpnja   2026. god.

                                                                                                        Sudac                                                                                                                                  
Zapisničar                                                                                                                                                                   
Katica Zovko, v. r.                                                                Stanka Obradović, v. r.

Naputak o pravnom lijeku:

	Protiv ove presude dopuštena je žalba u roku od 8 dana od  dana dostave  prijepisa presude. Žalba se podnosi Općinskom sudu u Metkoviću u dva istovjetna primjerka a o žalbi odlučuje Visoki prekršajni sud Republike Hrvatske. 






Dostaviti:                                                                                         
1. Okrivljenom-  Toni Đurčinović, Šibenik, Ul. Ive Družića br. 2, 
2. Tužitelju-  Policijska postaja  Metković,
3.  U spis,

